**БОЛОВСРОЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ХУУЛИЙН ТӨСӨЛД**

**ХИЙСЭН ЗАРДЛЫН ТООЦООНЫ ТАЙЛАН**

Хууль тогтоомжийн тухай хуулийн 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно.” гэж заасны дагуу Боловсролын тухай хуулийн нэмэлт, өөрчлөлтийн хуулийн төсөл батлагдсанаар үйл ажиллагаанд үүсэх зардлыг Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын дагуу урьдчилсан байдлаар тооцлоо.

Нэмэлт, өөрчлөлтийн хуулийн төсөл батлагдан хэрэгжиж эхэлснээр төрийн байгууллага, хуулийн этгээд болон хувь хүнд хир хэмжээний зардал үүсэх магадлалыг урьдчилан гаргах зорилготой. “Боловсролын тухай хуулийн нэмэлт өөрчлөлтийн хуулийн төсөл” дэх зохицуулалтууд нь хуулийн этгээд болон иргэнд шинээр зардал үүсэхгүй болно.

Хуулийн төслөөр зөвхөн шинээр бий болж буй үүрэгтэй холбогдох зардал тооцоогдож байгаа тус бодит статистик тоо баримтыг шууд ашиглах боломжгүй тохиолдлыг ижил төстэй ажил үйлчилгээнд тулгуурлан аргачлалын 2.5.2 дахь заалтад үндэслэн баримжаалан тохиолдлын тоог тогтоосон болно.

НЭГ. ТӨРИЙН ЗАХИРГААНЫ БАЙГУУЛЛАГЫН ЗАРДЛЫН ТООЦОО

Энэ бүлэгт “Боловсролын тухай хуулийн нэмэлт, өөрчлөлтийн хуулийн төсөл”-ийн төрийн захиргааны байгууллагад үүрэг оногдуулсан зохицуулалтууд нь тухайн байгууллагад үүсэх ачаалал, зардлын хэмжээг урьдчилан тооцох нь тухайн зохицуулалтыг хэрэгжүүлэх төсөв, санхүүжилтийн хэмжээ, хэрэгцээ, шаардлагыг тогтооход оршино.

Зардлыг тооцохдоо дараах үе шаттайгаар гүйцэтгэлээ. Үүнд:

1. Байгууллагын гүйцэтгэх үүрэг буюу ажил, үйлчилгээг тодорхойлох- нэмэлт төсөв, санхүүжилт гарахгүй учир зардал тооцоолох шаардлагагүй
2. Гарах зардлыг урьдчилан тооцоолох- нэмэлт төсөв, санхүүжилт гарахгүй учир зардал тооцоолох шаардлагагүй
3. Зардлыг нэгтгэн тооцох- нэмэлт төсөв, санхүүжилт гарахгүй учир зардал тооцоолох шаардлагагүй
4. Хувилбарыг нягталж, үр дүнг танилцуулах- нэмэлт төсөв, санхүүжилт гарахгүй учир зардал тооцоолох шаардлагагүй

**1.1 Байгууллагын гүйцэтгэх үүрэг буюу ажил, үйлчилгээг тодорхойлох**

Аймаг, Нийслэлийн Боловсролын газар Боловсролын тухай хуулийн нэмэлт, өөрчлөлтийн хуулийн төслөөр дараах чиг үүргийг нэмж гүйцэтгэхээр байна. Үүнд:

1. Орон нутгийн өмчийн ерөнхий боловсролын сургууль, цэцэрлэгийн захирал, эрхлэгчийг сонгон шалгаруулж томилох /хуулийн төслийн 281.1.7-т заалт/
2. Орон нутгийн өмчийн ерөнхий боловсролын сургууль, цэцэрлэгийн захирал, эрхлэгчийг тэдгээрийн үр дүнгийн гэрээний хэрэгжилтийг дүгнэн чөлөөлөх /хуулийн төслийн 281.1.7-т заалт/

**1. 2 Ажил үйлчилгээг гүйцэтгэх хүний нөөцийг тодорхойлох**

Аймаг, Нийслэлийн Боловсролын газарт хүлээлгэсэн үүрэг тус бүрийг гүйцэтгэхэд зайлшгүй шаардлагатай нэмэлт хүний нөөцийн шаардлагагүй.

**1.3 Гарах зардлыг урьдчилан тооцоолох**

Сум, дүүргийн засаг даргад байсан чиг үүргийг аймаг, нийслэлийн боловсролын газар руу шилжүүлэх нь хүний нөөц, техник, урсгал зардал зэрэг холбогдох ямар нэгэн зардал гарахгүй тул тооцоолол хийх боломжгүй юм.

Аймаг нийслэлийн боловсролын газар нь тус сонгон шалгаруулалтыг одоо үйлчилж буй хуулийн хүрээнд хийдэг байсан учир улсын төсвөөс холбогдох нэмэлт зардал гаргах шаардлагагүй.

* 1. **Зардлыг нэгтгэн тооцох**

Гарах зардлыг урьдчилан тооцоолох боломжгүй тул нэгтгэсэн тооцоо гарахгүй.

**1.5 Хувилбарыг нягталж, үр дүнг танилцуулах**

Аймаг, нийслэлийн Боловсролын газар тус чиг үүргийг гүйцэтгэх учир нэмэлт хүний нөөц болон холбогдох зардал гарах шаардлагагүй.